ai4bharat/Pralekha huggingface dataset:
சமூக நிதி மற்றும் அதிகாரமளித்தல் அமைச்சகம்
மனநல மறுவாழ்வுக்கான 24x7 கட்டணமில்லா ஹெல்ப்லைன் தொடங்குவதை மத்திய சமூக நீதி மற்றும் அதிகாரமளித்தல் அமைச்சகம் ஒத்திவைத்துள்ளது
மத்திய சமூக நீதி மற்றும் அதிகாரமளித்தல் அமைச்சகம், மனநல மறுவாழ்வுக்கான ஆலோசனை வழங்கும் “கிரண்” என்ற இலவச ஹெல்ப்லைனை  துவக்கும் நிகழ்ச்சியை இம்மாதம் 27-ம் தேதியன்று காணொலிக் காட்சி வாயிலாக நடத்த இருந்தது. இந்த நிகழ்வு தற்போது ஒத்திவைக்கப்பட்டுள்ளது. இந்த ஹெல்ப்லைன் துவக்கப்படும் தேதி பின்னர் அறிவிக்கப்படும் என்று அமைச்சகம் தெரிவித்துள்ளது.
ரெயில்வே அமைச்சகம்
2022-23 நிதியாண்டில் இந்திய ரயில்வேயின் முக்கிய சாதனைகள்
2022-23- ம் நிதியாண்டில், சரக்கு ஏற்றுதல், மின்மயமாக்கல், புதிய பாதை/ இரட்டிப்பு/ பாதை மாற்றம், லோகோ உற்பத்தி மற்றும் பாதுகாப்பை உறுதி செய்வதற்கான தொழில்நுட்பத்தின் ஒருங்கிணைப்பு உள்ளிட்ட பல்வேறு பிரிவுகளில் இந்திய ரயில்வே புதிய சாதனைகளை நிகழ்த்தி மைல்கற்களை எட்டியுள்ளது.
2022-23 –ம் நிதியாண்டில் இந்திய ரயில்வேயின் சாதனைகளின் சிறப்பம்சங்கள் வருமாறு;
சரக்கு ஏற்றுதல் & வருவாய்: 2021-22 நிதியாண்டின் 1418 மெட்ரிக் டன்களுடன் ஒப்பிடுகையில், 2022-23ல் இந்திய ரயில்வே 1512 மெட்ரிக் டன் கையாண்டுள்ளது. இது 6.63% அதிகமாகும். ஒரு நிதியாண்டில் ரயில்வேக்கு இதுவரை இல்லாத அதிகபட்ச ஏற்றம் இதுவாகும். 2022-23 நிதியாண்டில் வருவாய் ரூ. 2021-22 இன் ரூ.1.91 லட்சம் கோடியுடன் ஒப்பிடுகையில் ரூ.2.44 லட்சம் கோடியாகும். இது 27.75% அதிகமாகும்.
சாதனை மின்மயமாக்கல்: 100 சதவீத மின்மயமாக்கலை நிறைவேற்றி, உலகின் மிகப்பெரிய பசுமை ரயில் வலையமைப்பாக இந்திய ரயில்வே வேகமாக முன்னேறி வருகிறது. 2022-23ல் இந்திய ரயில்வே வரலாற்றில் 6,542 கிமீ தூரம் எட்டப்பட்டுள்ளது. முந்தைய அதிகபட்ச மின்மயமாக்கல் 2021-22 இல் 6,366 கி.மீ. ஆக இருந்தது, இது 2.76% அதிகரிப்பாகும்..
புதிய பாதைகள் அமைப்பு, பாதை இரட்டிப்பு, தானியங்கி சிக்னலிங், மேம்பாலங்கள், சுரங்கப்பாதைகள், நடை மேம்பாலங்கள் அமைப்பு, மின்தூக்கிகள், நகரும் படிக்கட்டுகள் அமைத்தல் ஆகிய பணிகளிலும் சாதனை நிகழ்த்தப்பட்டுள்ளது.
பாதுகாப்பு அமைச்சகம்
தெற்கு கடற்கரை தளத்தில் சர்வதேச யோகா தினம் கொண்டாடப்பட்டது
தெற்கு கடற்படை தளத்தில் நடைபெற்ற சர்வதேச யோகா தின கொண்டாட்டங்களில் பல்வேறு பிரிவுகளைச் சேர்ந்த கடற்படையினர் அவர்களது குடும்பத்தினருடன் உற்சாகத்துடன் பங்கேற்றனர்.
'யோகாவுடன் இருங்கள் வீட்டில் இருங்கள்' எனும் மையக்கருவுடன், 2021 ஜூன் 21 அன்று 7-வது சர்வதேச யோகா தினம் கொண்டாடப்பட்டது.
தெற்கு கடற்படை தளத்தின் தலைமை தளபதி வைஸ் அட்மிரல் ஏ கே சாவ்லா மற்றும் திருமதி சபானா சாவ்லா ஆகியோர் இந்நிகழ்ச்சியில் கடற்படையினர் குடும்பங்களுடன் இணைந்து பங்கேற்றனர்.
மொரார்ஜி தேசாய் தேசிய யோகா நிறுவனத்தின் நமஸ்தே யோகா செயலியில் உள்ள வழிகாட்டுதல்களின் படி, செய்வதற்கு எளிய யோகாசனங்கள் டிஜிட்டல் தளத்தின் மூலம் செய்து காட்டப்பட்டு அவற்றை நிகழ்ச்சியில் பங்கேற்றவர்கள் தங்களது வீடுகளிலிருந்தவாறே பயின்றனர்.
இதைத் தொடர்ந்து, இந்திய அரசின் ஆயுஷ் அமைச்சகத்தால் வெளியிடப்பட்ட பொது யோகா செயல்முறைகளின் அடிப்படையிலான தியான பயிற்சிகள் மேற்கொள்ளப்பட்டன. இந்தியாவின் பல்வேறு மாநிலங்களில் பரவியிருக்கும் தெற்கு கடற்படை தளத்தின் பல்வேறு பிரிவுகள் யோகா தினக் கொண்டாட்ட நிகழ்ச்சிகளில் பங்கேற்றன.
யோகா தொடர்பான சிறப்பு வினாடி வினா, சுவரொட்டி, கட்டுரை போட்டிகள் மற்றும் யோகா நிபுணர்களின் உரைகள் உள்ளிட்டவை சர்வதேச யோகா தின கொண்டாட்டங்களின் ஒரு பகுதியாக நடத்தப்பட்டன.
இந்திய கடற்படை பகுதியிலும் அதை தாண்டியும் பணியில் ஈடுபடுத்தப்பட்டுள்ள தெற்கு கடற்படை தளத்தை சேர்ந்த பல்வேறு கப்பல்களில் உள்ள பணியாளர்களும் சர்வதேச யோகா தின கொண்டாட்டங்களில் பங்கேற்றனர். யோகாவை வாழ்வின் ஒரு அங்கமாக ஆக்கி கொள்ளுமாறு வைஸ் அட்மிரல் ஏ கே சாவ்லா கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729124
----
(Visitor Counter : 120
பிரதமர் அலுவலகம்
கொச்சி - மங்களூரு இடையேயான குழாய்வழி எரிவாயு திட்டம்: ஜனவரி 5ம் தேதி நாட்டுக்கு அர்ப்பணிக்கிறார் பிரதமர்
கொச்சி - மங்களூரு இடையேயான குழாய் வழி எரிவாயு திட்டத்தை, ஜனவரி 5ம் தேதி காலை 11 மணிக்கு காணொலி காட்சி மூலம் நாட்டுக்கு, பிரதமர் திரு நரேந்திர மோடி அர்ப்பணிக்கிறார். இந்நிகழ்வு, ‘ஒரே நாடு, ஒரே எரிவாயு தொகுப்பு’ உருவாக்குவதில், முக்கிய மைல்கல்லை குறிக்கிறது. கர்நாடகா மற்றும் கேரள மாநிலங்களின் ஆளுநர்கள் மற்றும் முதல்வர்கள், மத்திய அமைச்சர்கள் இந்நிகழ்ச்சியில் கலந்து கொள்கின்றனர்.
குழாய்வழி எரிவாயு திட்டம் பற்றி:
450 கி.மீ நீளமுள்ள இந்த குழாய்வழி எரிவாயு திட்டத்தை கெயில் இந்தியா நிறுவனம் ஏற்படுத்தியுள்ளது. இதன் மூலம், நாள் ஒன்றுக்கு 12 மில்லியன் மெட்ரிக் ஸ்டாண்டர்டு கியூபிக் மீட்டர் இயற்கை எரிவாயு, கொச்சியில் உள்ள எல்என்ஜி நிறுவனத்திலிருந்து கர்நாடகாவில் உள்ள மங்களூருக்கு எர்ணாகுளம், திரிச்சூர், பாலக்காடு, மலப்புரம், கோழிக்கோடு, கண்ணூர் மற்றும் காசர்கோடு மாவட்டங்களை கடந்து செல்லும். இத்திட்டம் 3 ஆயிரம் கோடி செலவில், 12 லட்சத்துக்கும் மேற்பட்ட மனித வேலை நாட்களுடன் உருவாக்கப்பட்டுள்ளது. இத்திட்டத்தில், குழாய்கள் அமைத்தது பொறியியல் சவால். 100க்கும் மேற்பட்ட இடங்களில் நீர் நிலைகளை கடந்து இந்த குழாய்கள் அமைக்கப்பட்டுள்ளன. ‘கிடைமட்ட திசையில் துளையிடும் முறை’ என்ற சிறப்பு தொழில்நுட்பம் மூலம் இந்த குழாய்கள் பொருத்தப்பட்டுள்ளன.
இந்த குழாய் வழி எரிவாயு திட்டம், வீடுகளுக்கும், வாகனங்களுக்கும் சுற்றுசூழலுக்கு உகந்த இயற்கை எரிவாயுவை விநியோகிக்கும். இந்த குழாய்கள் அமைந்துள்ள மாவட்டங்களில், வர்த்தக மற்றும் தொழில் நிறுவனங்களுக்கு தேவையான இயற்கை எரிவாயுவும் விநியோகிக்கப்படும். சுத்தமான எரிபொருள் நுகர்வு, காற்று மாசுவை குறைத்து, காற்றின் தரத்தை மேம்படுத்த உதவும்.
-----
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அகமதாபாத் மெட்ரோ ரயில் இரண்டாம் கட்ட திட்டத்திற்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை கீழ் காணும் ஆலோசனைகளுக்கு ஒப்புதல் வழங்கியுள்ளது.
- அகமதாபாத் மெட்ரோ ரயில் இரண்டாம் கட்ட திட்ட அமலாக்கம். இதன் மொத்த தூரம் 28.254 கிலோ மீட்டர். இதில் முதலாவது வழித்தடம் 22.838 கிலோ மீட்டர் தூரமுள்ள மோட்டேரா விளையாட்டரங்கத்திலிருந்து மகாத்மா மந்திர் வரை. இரண்டாவது வழித்தடம் 5.416 கிலோ மீட்டர் தூரமுள்ள ஜி என் எல் யூ முதல் ஜி ஐ எஃப் டி வரை. மொத்த செலவு ரூ.5384.17 கோடி.
- இந்தத் திட்டத்திற்கான நிறுவன ஏற்பாடு மற்றும் சட்டரீதியான கட்டமைப்பு
- திட்ட அனுமதிக்கான நிபந்தனைகள்
பயன்கள்:
இந்தத் திட்டத்தை அமலாக்குவதன் மூலம் மிகவும் தேவைப்படுகின்ற, அகமதாபாதிலிருந்து காந்தி நகர் வரையிலான கூடுதல் பொது போக்குவரத்துக் கட்டமைப்பு வசதி கிடைக்கும்.
---------
(Visitor Counter : 101
பிரதமர் அலுவலகம்
ஆந்திரப் பிரதேச மாநில முன்னாள் முதலமைச்சர் திரு. கே. ரோசய்யா மறைவிற்குப் பிரதமர் இரங்கல்
ஆந்திரப் பிரதேச மாநில முன்னாள் முதலமைச்சர் திரு. கே. ரோசய்யா மறைவிற்குப் பிரதமர் திரு. நரேந்திர மோடி இரங்கல் தெரிவித்துள்ளார்.
"திரு. ரோசய்யா மறைவு வருத்தத்தை அளிக்கிறது. நாங்கள் இருவரும் முதலமைச்சராக இருந்தபோதும், பின்னர் அவர் தமிழக ஆளுநராக இருந்தபோதும் அவருடன் பேசியதை நான் நினைவு கூர்கிறேன். அவரது குடும்பத்தினருக்கும் ஆதரவாளர்களுக்கும் எனது ஆழ்ந்த அனுதாபங்கள். ஓம் சாந்தி”, என்று பிரதமர் தமது டுவிட்டரில் தெரிவித்துள்ளார்.
((
பாதுகாப்பு அமைச்சகம்
ஜம்மு-காஷ்மீர் மாநிலம் உதம்பூர் மாவட்டம் தர் சாலையில் 2 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 7.118 ஏக்கர் நிலத்தை கேந்திரிய வித்யாலய சங்கதத்திற்கு மாற்ற மத்திய அமைச்சரவை ஒப்புதல்.
ஜம்மு-காஷ்மீர் மாநிலம் உதம்பூர் மாவட்டம் தர் சாலையில் 2 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 7.118 ஏக்கர் நிலத்தை கேந்திரிய வித்யாலய சங்கதத்திற்கு மாற்ற பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதன் படி 7.118 ஏக்கர் நிலம் 30 வருடத்திற்கு குத்தகையாக அளிக்கப்படும். இதற்கு வருடத்திற்கு ரூ. 1/- வாடகையாக வசூலிக்கப்படும். இந்த குத்தகையை 30 ஆண்டுகளுக்கு இரண்டு முறை நீட்டித்துக்கொள்ளலாம்.
பின்னணி:
1985 ஆண்டு நிறுவப்பட்டதிலிருந்து தற்போது உதம்பூர் தர் சாலையில் உள்ள கேந்திரிய வித்யாலயா எண் 2 தற்காலிக கட்டிடங்களில் செயல்பட்டு வருகிறது. இந்த பள்ளியில் தற்போது 851 மாணவர்கள் கல்வி பயின்று வருகின்றனர். பாதுகாப்புத் துறையில் சேவை புரிந்துவரும் பணியாளர்களின் குழந்தைகள் படித்துவரும் இந்த பள்ளிக்கு சொந்த கட்டிட வசதி அமைந்தால் இந்த பள்ளி தேவையான அனைத்து உள்கட்டமைப்புகளையும் அமைத்து மேலும் தரமான கல்வியை அளிக்க முடியும்.
PIB Headquarters
சென்னை ஐஐடி-ன் டாக்டர் சுவேதா அகர்வாலுக்கு விஞ்ஞானிகளுக்கான பொன்விழா உதவித் தொகை: தேர்வு செய்யப்பட்ட 14 விஞ்ஞானிகளில் ஒருவர்
சென்னை இந்திய தொழில்நுட்பக் கழகமான ஐஐடியைச் சேர்ந்த டாக்டர் சுவேதா அகர்வால், 2018-19 ஆம் ஆண்டின் விஞ்ஞானிகளுக்கான பொன்விழா உதவித் தொகை பெற தேர்வு செய்யப்பட்டுள்ளார். குறியாக்கலியல் எனப்படும் க்ரிடோகிராபி மற்றும் தகவல் கோட்பாடு ஆராய்ச்சிக்காக அவருக்கு இந்த உதவித் தொகை வழங்கப்படுகிறது. ஆராய்ச்சி மற்றும் மேம்பாட்டுத் துறையில் தாக்கத்தை ஏற்படுத்துகின்ற புதுமையான ஆராய்ச்சி சிந்தனைகளை கொண்டுள்ள டாக்டர் சுவேதா உள்ளிட்ட 14 விஞ்ஞானிகளுக்கு இந்த உதவித் தொகை வழங்கப்படுகிறது.
இந்த உதவித் தொகை, அவருடைய சம்பளத்துடன் சேர்த்து ஐந்தாண்டுகளுக்கு மாதம் ரூ.25,000 உதவித் தொகை மற்றும் ஆராய்ச்சி மானியமாக ஐந்து லட்சம் ரூபாய் வீதம் ஐந்தாண்டுகளுக்கு வழங்கப்படுவதுடன், ஆராய்ச்சிக்கான அனைத்து தேவைகளும் பூர்த்தி செய்யப்படும்.
பொன்விழா உதவித் தொகை மத்திய அறிவியல் தொழில்நுட்பத் துறையால் வழங்கப்படுகிறது. ஆராய்ச்சியில் சிறந்து விளங்கும் சாதனை படைத்த விஞ்ஞானிகளுக்கு, அறிவியல் மற்றும் தொழில்நுட்பத் துறையின் முன்னணி பிரிவுகளில் தங்களது ஆராய்ச்சியை மேற்கொள்ள இது உதவிகரமாக இருக்கும். கடுமையான மூன்றடுக்கு தேர்வு நடைமுறைகள் மூலம் தேர்ந்தெடுக்கப்படும் விஞ்ஞானிகள் தங்களது ஆராய்ச்சியை தாங்கள் விரும்பும் வகையிலும் மேற்கொள்ளலாம்.
விருதுக்கு விண்ணப்பித்த 443 விண்ணப்பதாரர்களில் இறுதியாக 14 விஞ்ஞானிகள் இந்த உதவித் தொகை பெறுவதற்கு தேர்ந்தெடுக்கப்பட்டுள்ளனர்.
ஜல்சக்தி அமைச்சகம்
மத்திய மண், பொருள் ஆராய்ச்சி நிலையம் : மத்திய ஜல் சக்தி இணை அமைச்சர் திரு ரத்தன் லால் கட்டாரியா ஆய்வு
பெரிய அளவிலான நீர் வளத் திட்டங்களில் சவாலான புவி-தொழில்நுட்ப சூழலியலில் சிறப்பான ஆய்வு, ஆலோசனை, ஆராய்ச்சிப் பணிகளுக்கு புகழ்பெற்ற மத்திய மண், பொருள் ஆராய்ச்சி நிலையம் தொடர்பான ஆய்வுக் கூட்டத்தை மத்திய ஜல் சக்தித் துறை இணை அமைச்சர் திரு ரத்தன் லால் கட்டாரியா நடத்தினார்.
மண், பாறைகள், கான்கிரீட், செயற்கை புவியியல் பொருட்கள் உள்ளிட்ட நீர்வளத் திட்டங்களின் பல்வேறு விஷயங்களைக் கையாளும் ஒரே மைய அமைப்பு மத்திய மண், பொருள் ஆராய்ச்சி நிலையமாகும்.
ஆந்திரப் பிரதேச போலவரம் திட்டம், , சர்தார் சரோவர் அணை திட்டம், உத்திரப் பிரதேச பவுன்ரத் அணை, பூடான் கொலோங்ச்சு நீர் மின்சார திட்டம், ஆப்கானிஸ்தான் மற்றும் மியன்மரில் உள்ள திட்டங்கள் உட்பட தேசிய, சர்வதேச முக்கியத்துவம் வாய்ந்த கிட்டத்தட்ட அனைத்து திட்டங்களிலும் மத்திய மண், பொருள் ஆராய்ச்சி நிலையத்தின் குறிப்பிடத்தக்க பங்களிப்பு உள்ளதாக திரு கட்டாரியா தெரிவித்தார்.
இந்த ஆராய்ச்சி நிலையத்தை, இந்திய மென்சக்தியின் அடையாளம் என்று குறிப்பிட்ட அமைச்சர், அதன் வெற்றியானது, அயராது பணியாற்றும் இந்நிறுவனத்தின் விஞ்ஞானிகளையே சேரும் என்றார். ஆராய்ச்சி நிலையத்தின் செயல்பாடுகள் குறித்து திருப்தி தெரிவித்த திரு கட்டாரியா, 2018-19 மற்றும் 2019-20 ஆண்டுகளுக்கான இலக்குகளை கடந்ததற்காக விஞ்ஞானிகளுக்கு பாராட்டு தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1689695
சுகாதாரம் மற்றும் குடும்ப நலத்துறை அமைச்சகம்
கொவிட் பரிசோதனைகளை அதிகரிக்கவும் : மாநிலங்களுக்கு மத்திய அரசு அறிவுறுத்தல்
கண்டறியப்படாத மற்றும் விடுபட்ட கொரோனா நோயாளிகளைக் கண்டுபிடிக்க, கொவிட் பரிசோதனையை அதிகரிக்கும்படி மாநிலங்களையும், யூனியன் பிரதேசங்களையும் மத்திய அரசு அறிவுறுத்தியுள்ளது.
ஹரியானா, ராஜஸ்தான், குஜராத், மணிப்பூர் ஆகிய மாநிலங்களில் கொவிட் பாதிப்பு அதிகரித்ததையடுத்து அங்கு உயர்நிலை குழுக்களை மத்திய அரசு அனுப்பியுள்ளது. இந்தக் குழுக்கள், பாதிப்பு அதிகம் உள்ள மாவட்டங்களுக்குச் சென்று தேவையான ஆலோசனைகளையும், வழிகாட்டுதல்களை வழங்கவுள்ளன. இதேபோல் கொவிட் பாதிப்பு எண்ணிக்கை அதிகரிக்கும் மாநிலங்களுக்கும், யூனியன் பிரதேசங்களுக்கும் உயர்நிலைக் குழுக்களை அனுப்புவது பற்றி மத்திய அரசு ஆலோசித்து வருகிறது.
கண்டறியப்படாத, விடுபட்ட கொவிட் நோயாளிகளைக் கண்டறிய கொவிட்-19 பரிசோதனையை அதிகரிக்கும்படி, மாநிலங்களையும், யூனியன் பிரதேசங்களையும், மத்திய அரசு அறிவுறுத்தியுள்ளது.
நாட்டில் இதுவரை 12,95,91,786 கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 10 லட்சத்துக்கும் மேற்பட்ட  பரிசோதனைகள் செய்யப்பட்டுள்ளன. அதிகளவிலான பரிசோதனை, நோய் பாதிப்பு வீதம் குறைவதை உறுதி செய்துள்ளது. இன்று ஒட்டு மொத்த பாதிப்பு விகிதம் 6.95 சதவீதமாக உள்ளது.
34 மாநிலங்களும், யூனியன் பிரதேசங்களும் பரிந்துரைக்கப்பட்ட அளவான, ஒரு மில்லியன் பேருக்கு 140 பரிசோதனைகளை விட அதிகமாக மேற்கொள்கின்றன.
கடந்த 24 மணி நேரத்தில் 45,882 பேருக்கு புதிதாக பாதிப்பு ஏற்பட்டுள்ளது. நாட்டில் தற்போது 4,43,794 பேர் கொவிட் சிகிச்சை பெற்று வருகின்றனர். கடந்த 24 மணி நேரத்தில், 44,807 பேர் குணடைந்துள்ளனர். இதனால் குணமடைந்தோர் மொத்த எண்ணிக்கை 84,28,409 ஆக அதிகரித்துள்ளது. குணமடைந்தோர் வீதம் இன்று 93.60% சதவீதமாக உள்ளது.
கடந்த 24 மணி நேரத்தில் 584 பேர் உயிரிழந்துள்ளனர். இவர்களில் 81.85% பேர், 10 மாநிலங்களையும், யூனியன் பிரதேசங்களையும் சேர்ந்தவர்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1674303
------
(
சுகாதாரம் மற்றும் குடும்ப நலத்துறை அமைச்சகம்
தனியார் மையங்களில் 18-59 வயதுக்குட்பட்டோருக்கு முன்னெச்சரிக்கை தடுப்பூசி டோஸ் வழங்குதல் குறித்து மாநிலங்கள்/யூனியன் பிரதேசங்களுடன் ஆலோசனை
தனியார் மையங்களில் 18-59 வயதுக்குட்பட்டோருக்கு முன்னெச்சரிக்கை கொவிட்-19 தடுப்பூசி டோஸ் வழங்குதல் குறித்து அனைத்து மாநிலங்கள்/யூனியன் பிரதேசங்களின் சுகாதார செயலாளர்களுடன் இன்று காலை 10.30 மணிக்கு ஆலோசனை கூட்டம் நடைபெற்றது.
கூட்டத்தின் கலந்து கொண்டு பேசிய மத்திய சுகாதாரம் மற்றும் குடும்ப நலத்துறை செயலாளர், முதல் மற்றும் இரண்டாவது டோஸின் போது பயன்படுத்தப்பட்ட அதே தடுப்பூசி முன்னெச்சரிக்கை டோஸாகவும் வழங்கப்படவேண்டும் என்றார். அனைத்து பயனாளிகளும் ஏற்கனவே கோவின் தளத்தில் பதிவு செய்துள்ளதால், முன்னெச்சரிக்கை டோஸுக்காக புதிய பதிவுகள் எதுவும் தேவையில்லை என்றும் தெரிவிக்கப்பட்டது.
அனைத்து தடுப்பூசிகளும் கோவின் தளத்தில் கட்டாயமாக பதிவு செய்யப்பட வேண்டும் என்றும், இணைய முன்பதிவு மற்றும் நேரடியாக மையத்திற்கு சென்று தடுப்பூசி பெறுதல் ஆகிய இரண்டு வசதிகளும் தனியார் மையங்களில் கிடைக்கும் என்று தெரிவிக்கப்பட்டது.
மத்திய சுகாதாரம் மற்றும் குடும்ப நல அமைச்சகத்தால் முன்னர் வழங்கப்பட்ட வழிகாட்டுதல்களின்படி தனியார் தடுப்பூசி மையங்களை பராமரிக்க வேண்டும். தடுப்பூசியின் விலைக்கு மேல் ஒரு தடுப்பூசிக்கு அதிகபட்சமாக ரூ 150 வரை சேவைக் கட்டணமாக வசூலிக்கலாம்.
சுகாதார பணியாளர்கள், முன்கள பணியாளர்கள் மற்றும் 60 அல்லது அதற்கு மேற்பட்ட வயதுடைய மக்கள், அரசு தடுப்பூசி மையங்களில் இலவச தடுப்பூசி உட்பட, எந்த தடுப்பூசி மையத்திலும் முன்னெச்சரிக்கை டோஸ் தடுப்பூசியை தொடர்ந்து பெற்று கொள்ளலாம்.
12-க்கு அதிகமான வயதுடையவர்களுக்கு முதலாவது மற்றும் இரண்டாவது டோஸ் வழங்கலை விரைவுபடுத்தவும் மாநிலங்கள்/யூனியன் பிரதேசங்களுக்கு அறிவுறுத்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815156
வணிகம் மற்றும் தொழில்துறை அமைச்சகம்
சிறுதானியங்களை ஐக்கிய அரபு அமிரகத்திற்கு ஏற்றுமதி செய்வதற்கான வாய்ப்புகள் குறித்து கண்டறிய வாங்குவோர், விற்போர் இடையே மெய்நிகர் கூட்டத்திற்கு வேளாண் மற்றும் பதப்படுத்தப்பட்ட உணவுப்பொருட்கள் ஏற்றுமதி வளர்ச்சி ஆணையம் ஏற்பாடு செய்தது
சிறுதானியங்கள் மற்றும் அதன் மதிப்புக் கூட்டப்பட்ட பொருட்களை ஐக்கிய அரபு அமிரகத்திற்கு ஏற்றுமதி செய்வதற்கான வாய்ப்புகள் குறித்து கண்டறிய வாங்குவோர், விற்பனை செய்வோர் இடையே மெய்நிகர் கூட்டத்திற்கு வேளாண் மற்றும் பதப்படுத்தப்பட்ட உணவுப்பொருட்கள் ஏற்றுமதி வளர்ச்சி ஆணையம் இன்று ஏற்பாடு செய்தது.
ஐக்கிய அரபு அமிரகத்துக்கான இந்திய தூதர் திரு சஞ்சய் சுதீர் தலைமையின் கீழ், ஐக்கிய அரபு அமிரகத்தில் உள்ள இந்திய தூதரகத்துடன் இணைந்து வாங்குவோர், விற்பனை செய்வோர் கூட்டம் ஏற்பாடு செய்யப்பட்டுள்ளது.
இந்த நிகழ்ச்சியில் இந்தியாவின் பல்வேறு சிறுதானியங்கள் மற்றும் அதன் மதிப்புக் கூட்டப்பட்ட பொருட்கள், அதற்கான ஏற்றுமதியாளர்கள், ஸ்டார்ட் அப் நிறுவனங்கள், இறக்குமதியாளர்கள், சில்லரை விற்பனை உள்ளிட்ட தகவல்கள் அடங்கிய மின்னணு தகவல் புத்தகத்தை வேளாண் மற்றும் பதப்படுத்தப்பட்ட உணவுப்பொருட்கள் ஏற்றுமதி வளர்ச்சி ஆணையம் வெளியிட்டது.
இக்கூட்டத்தில் பல்வேறு இறக்குமதியாளர்கள், ஏற்றுமதியாளர்கள், ஸ்டார்ட் அப் நிறுவனங்கள், சிறுதானியங்கள் விநியோகத்தில் ஈடுபட்டுள்ளவர்கள் உள்ளிட்டோர் பங்கேற்று சிறுதானியங்கள் மற்றும் அதன் மதிப்புக் கூட்டுப்பொருட்களுக்கான ஏற்றுமதி வாய்ப்புகள் குறித்து உரையாடினார்கள்.
ஆயுஷ்
ஆயுர்வேத தினம் 2022-ஐ யொட்டி 6 வார நிகழ்ச்சியை அகில இந்திய ஆயுர்வேத கழகம் தொடங்கியுள்ளது
ஆயுஷ் அமைச்சகத்தின் கீழ் உள்ள அகில இந்திய ஆயுர்வேதக் கழகம், ஆயுர்வேதம் தினம் 2022 நிகழ்ச்சியை இன்று தொடங்கியது. 12 செப்டம்பர் முதல் 23 அக்டோபர் வரையிலான ஆறு வார நிகழ்ச்சிக்கான முன்னோட்டத்தை காணொலி காட்சி வாயிலாக மத்திய ஆயுஷ் அமைச்சர் திரு சர்பானந்த சோனாவால், ஆயுஷ் இணை அமைச்சர் டாக்டர் முஞ்சபாரா மகேந்திரபாய் கலுபாய் உள்ளிட்டோர் கலந்து கொண்டனர்.
தன்வந்திரி ஜெயந்தி அன்று ஆண்டுதோறும் ஆயுர்வேத தினத்தை ஆயுஷ் அமைச்சகம் கொண்டாடுகிறது. இந்த ஆண்டு 23 அக்டோபர் அன்று கொண்டாடப்பட உள்ளது. மத்திய அரசின் அனைத்து அமைச்சகங்கள் மற்றும் துறைகளுடன் இணைந்து இந்த ஆண்டு அமைச்சகம் கொண்டாடுகிறது. அதனால், பாரம்பரிய மருத்துவ முறை குறித்து நாட்டில் ஒவ்வொருவருக்கும் விழிப்புணர்வு ஏற்படுத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858756
நிதி அமைச்சகம்
தங்க ஆபரணங்கள் மீது நேர்மாறான வரி வசூலைப்பற்றி மேலும் விளக்கம்; ஒரு தனி மனிதன் பழைய தங்க அணிகலன்களை ஒரு நகைக்கடைக்காரருக்கு விற்கிறபோது நகைக்கடைக்காரர் அப்படி வாங்கும் பொருள்களுக்கான வரியை நேர்மாறான வரி வசூல் அமைப்பின் படி செலுத்த வேண்டிய அவசியம் இல்லை; இருந்த போதிலும் பதிவு செய்யப்படாத வழங்குபவர் தங்க நகைளை பதிவு செய்யப்பட்டுள்ள நகை வியாபாரிக்கு விற்றால் எதிர்மாறான வசூல் அமைப்புப்படி வரிகட்ட வேண்டும்.
நேற்று நடந்த ஜி.எஸ்.டி. மாஸ்டர் வகுப்பில், நேரடி உடன் பதில்தேவைப்படும் ஒரு கேள்விக்கு அளிக்கப்பட்ட பதிலின்படி ஒருநகை வியாபாரி ஒரு நுகர்பவரிடமிருந்து நகைகளை வாங்குவது மத்திய ஜிஎஸ்டி சட்டம் 2017 பிரிவு 9 ன் விதிகளின்படி நேர்மாறான வசூல் அமைப்புப்படி 3% ஜிஎஸ்டி வசூலிக்கப்படவேண்டும் என்று தெரிவிக்கப்பட்டது.
மேற்கொள்ளப்பட்ட ஆய்வுப்படி, இந்தச் செய்தி குறித்து மேலும் விளக்கம் அளிக்கப்படவேண்டும் என்பது உணரப்பட்டது.
மேற்கண்ட சட்டப் பிரிவு 9 வரி விதிக்கக்கூடிய பொருள்களை  பதிவுபெறாத வழங்குபவரால்  பதிபெற்றுள்ள ஒரு நபருக்கு  வழங்கும் போது பதிவு செய்யப்பட்டுள்ள நபர்  நேர்மாறான வரிவசூல் அமைப்புப்படி வரிசெலுத்தவது கட்டாயமாக்கப்பட்டுள்ளது. இருந்த போதிலும், இந்த ஏற்பாடு, பிரிவு 2 மற்றும் மேற்கண்ட சட்டத்தின் பிரிவு 7 ஆகியவற்றை ஒன்றாக வைத்துப் படிக்கப்பட வேண்டியுள்ளது. பிரிவு 2  வழங்குபவரை சரக்கு அல்லது சேவைகளை வழங்குபவராக வரையரை செய்கிறது. பிரிவு 7 ன்படி வழங்கல் என்பது ஒரு வாணிக நடவடிக்கை, ஒரு நபரால் ஒரு தொழில் நிகழ்வின் போது அல்லது அதன் முன்னேற்றம் கருத்தில் கொண்டு எடுக்கப்படும் முடிவு.
ஒரு தனி மனிதரால் தங்கம் விற்கப்படுவது ஒருதேவை நிறைவைக்கருத்தில் கொண்டது என்றாலும், அவருடைய தொழில் நடத்துவதற்காக அல்லது அதன் வளர்ச்சிக்காக என்று அது சொல்லப்படக் கூடியதல்ல  வாகையால் அது வழங்கல் என்று கருதப்படமாட்டாது. இதன்படி, ஒரு தனி நபரால் நகைவியாபாரிக்கு விற்கப்படும் பழைய தங்க நகை பிரிவு 9ல் கண்டுள்ள ஏற்பாட்டுக்குள் இது வராது மற்றும் நகை வியாபாரி இது போன்ற வாங்கல்களுக்காக நேர்மாறான வசூல் அமைப்பின்படி வரிசெலுத்த வேண்டியதில்லை. இருந்தபோதிலும், பதிவுபெறாத தங்க ஆபரணங்களை வழங்குபவர் பதிவு பெற்றுள்ள வழங்குபவருக்கு அவற்றை விற்க நேர்ந்தால், ஆர்.சி.எம். படி வரி கட்ட வேண்டி வரும்.
(Visitor Counter : 22
வணிகம் மற்றும் தொழில்துறை அமைச்சகம்
உள்கட்டமைப்புக்கு அப்பால் நாட்டிற்கான பயன்பாடுகளை விரிவுபடுத்தும் வகையில் வளர்ச்சி அணுகுமுறையுடன் பிரதமரின் விரைவு சக்தித் திட்டத்தை திறனுடன் செயல்படுத்த வேண்டும்: திரு பியூஷ் கோயல்
உள்கட்டமைப்புக்கு அப்பால் நாட்டிற்கான பயன்பாடுகளை விரிவுபடுத்தும் வகையில் வளர்ச்சி அணுகுமுறையுடன் பிரதமரின் விரைவு சக்தித் திட்டத்தை திறனுடன் செயல்படுத்த வேண்டும் என்று மத்திய வர்த்தகம், தொழில்துறை, நுகர்வோர் விவகாரம், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தெரிவித்துள்ளார். பிரதமரின் விரைவு சக்தித் திட்டத்தின் அமலாக்கம் குறித்து தொழில்துறை மேம்பாடு மற்றும் உள்நாட்டு வர்த்தகத் துறை அதிகாரிகள் மற்றும் எட்டு அமைச்சக அதிகாரிகளுடன் புதுதில்லியில் நேற்று அவர் ஆய்வு மேற்கொண்டார். இந்தியாவின் உள்கட்டமைப்பு மற்றும் பொருளாதார வளர்ச்சியை மேலும் மேம்படுத்த சம்பந்தப்பட்ட அமைச்சகங்கள், துறைகள், தங்களது முழு திறனை பயன்படுத்த வேண்டும் என்று அமைச்சர் வலியுறுத்தினார்.
பிரதமரின் விரைவு சக்தித் திட்டத்தின் ஒருங்கிணைந்த கட்டமைப்பைப் பயன்படுத்தி கூட்டுறவுத் துறைகள் மற்றும் ஸ்டார்ட் அப் நிறுவனங்கள் வாயிலாக, பொதுவான வசதிகளை அமைப்பதன் மூலம் வேளாண் துறைக்கு ஆதரவு அளிக்க முடியும் என்று அவர் கூறினார். நிதி ஆயோக்கின் முன்னோடி மாவட்டங்களுக்காக பிரதமரின் விரைவுச் சக்தித் திட்டத்தின் கீழ், குறிப்பிட்டப் பகுதி வளர்ச்சி அணுகுமுறையை பயன்படுத்த முடியும் என்று அமைச்சர் சுட்டிக்காட்டினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1932533
------------
(AD/IR/RS/GK
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 185.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 185.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1758790
(Visitor Counter : 100
ரசாயனம் மற்றும் உரங்கள் அமைச்சகம்
முக்கிய மருந்து பொருட்களை உள்நாட்டிலேயே தயாரிப்பதை ஊக்குவிப்பதற்கான உற்பத்தி சார்ந்த ஊக்கத்தொகை திட்டத்தின் கீழ் விண்ணப்பங்களுக்கு ஒப்புதல்
முக்கிய மருந்துகளின் உற்பத்தியில் தற்சார்பு அடையவும் மற்றும் அவற்றுக்கான இறக்குமதிகள் மீது சார்ந்திருப்பதை குறைக்கவும், அவற்றை உள்நாட்டிலேயே தயாரிப்பதை ஊக்குவிப்பதற்கான உற்பத்தி சார்ந்த ஊக்கத்தொகை திட்டத்தை மருந்துகள் துறை அறிமுகப்படுத்தியது.
2020-21 முதல் 2029-30 வரை ரூ 6,940 கோடி மதிப்பீட்டில் இத்திட்டம் செயல்படுத்தப்பட உள்ளது.
இலக்கு நிர்ணயிக்கப்பட்ட நான்கு பிரிவுகளில் 36 பொருட்களின் மீது பெறப்பட்ட 215 விண்ணப்பங்களும் அதிகாரமளிக்கப்பட்ட குழுவால் விதிகளின் படி பல்வேறு கூட்டங்களில் பரிசீலிக்கப்பட்டு, தேர்ந்தெடுக்கப்பட்டவர்களுக்கு செய்திக் குறிப்புகளின் மூலம் முறையாக தகவல் தெரிவிக்கப்படுகிறது.
சோலாரா ஆக்டிவ் பார்மா சயின்ஸ் லிமிடெட், ராஜஸ்தான் ஆண்டிபயோடிக்ஸ் லிமிடெட், தாத்ரி லேப் பிரைவேட் லிமிடெட் மற்றும் வைடல் லேபாரட்டரீஸ் பிரைவேட் லிமிடெட் ஆகிய நிறுவனங்கள் காத்திருப்பு பட்டியலில் இருந்து ஒப்புதல் அளிக்கப்பட்டுள்ளன.
இதன் மூலம், ரூ 5,355.44 கோடி முதலீட்டு வாக்குறுதியுடன் கூடிய, 11,210 நபர்களுக்கு வேலைவாய்ப்பை வழங்கக்கூடிய மொத்தம் 46 விண்ணப்பங்களுக்கு உற்பத்தி சார்ந்த ஊக்கத்தொகை திட்டத்தின் கீழ் அரசால் ஒப்புதல் அளிக்கப்பட்டுள்ளன.
இதன் மூலம் மொத்த மருந்துகள் உள்நாட்டிலேயே பெருமளவு தயாரிக்கப்பட்டு, தற்சார்புக்கு வழிவகுக்கும். ஆறு வருடங்களில் ரூ 6,000 கோடி அளவுக்கு அரசால் ஊக்கத்தொகை வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723166
-----
(Visitor Counter : 110
கலாசாரத்துறை அமைச்சகம்
ஆஸ்திரேலியா மற்றும் அமெரிக்காவிலிருந்து மீட்கப்பட்ட 10 புராதன சிலைகளை மத்திய இணை அமைச்சர் டாக்டர் எல் முருகன் முன்னிலையில், மத்திய அமைச்சர் திரு கிஷண் ரெட்டி தமிழக அரசிடம் ஒப்படைத்தார்
தமிழகத்திலிருந்து கடத்தப்பட்டு, ஆஸ்திரேலியா மற்றும் அமெரிக்காவிலிருந்து மீட்கப்பட்ட 10 புராதன சிலைகளை, மத்திய கலாச்சாரம், சுற்றுலா மற்றும் வடகிழக்கு விவகாரங்கள் துறை அமைச்சர் திரு கிஷண் ரெட்டி, புதுதில்லியில் இன்று தமிழக அரசிடம் ஒப்படைத்தார்.
மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல் முருகன், கலாச்சாரத்துறை இணை அமைச்சர்கள் திருமதி மீனாட்சி லேகி, திரு அர்ஜூன் ராம் மேஹ்வால் ஆகியோர் முன்னிலையில், தமிழக காவல்துறை தலைமை இயக்குநர் திரு சைலேந்திர பாபு இந்தச் சிலைகளைப் பெற்றுக்கொண்டார்.
நிகழ்ச்சியில் பேசிய அமைச்சர் திரு கிஷண் ரெட்டி, “கடந்த 8 ஆண்டுகளில் நமது பழங்கால நாகரீகப் பெருமையை பேணிக்காக்கவும், நமது கலாச்சாரம் மற்றும் ஆன்மீக பாரம்பரியத்தைப் பாதுகாத்து இந்திய அறிவாற்றல் மற்றும் மரபுகளை உலகெங்கும் பரவச் செய்ய பிரதமர் திரு நரேந்திர மோடி தலைமையிலான மத்திய அரசு பல்வேறு நடவடிக்கைகளை மேற்கொண்டு வருகிறது. அதன் ஒரு பகுதியாக, நமது பாரம்பரியத்தை பேணிக்காத்து, ஊக்குவித்து, புகழ் பரப்பும் முயற்சியாக நமது கடவுள் சிலைகளை தாயகத்திற்கு மீட்டு வந்துள்ளோம்” என்று தெரிவித்தார். மேலும், “உலக நாடுகளின் தலைவர்களுடன் பிரதமர் கொண்டுள்ள தனிப்பட்ட நட்புறவு மற்றும் உறவுகள் காரணமாக, நம்நாட்டிலிருந்து கடத்தப்பட்ட சிலைகளை அடையாளம் காணும் பணியை ஆஸ்திரேலியா, அமெரிக்கா போன்ற நாடுகள் விரைவாக மேற்கொண்டு, அவற்றை திருப்பி ஒப்படைக்கும் வரை, ஒத்துழைத்து வருவதாகவும், அமைச்சர் குறிப்பிட்டார்.
75-வது சுதந்திர தினத்தை நாடு கொண்டாடி வரும் வேளையில், உள்நாட்டு கலாச்சாரம், மரபுகள் மற்றும் பாரம்பரியத்தைப் பாதுகாப்பதில் இந்தியா உலகில் முன்னணி நாடாகத் திகழ்கிறது என்றும் அவர் கூறினார்.
துவாரபாலகர், நடராஜர், கங்கலமூர்த்தி கடயம், நாடிகேஸ்வர கடயம், நான்கு கைகளைக் கொண்ட விஷ்ணு, ஸ்ரீதேவி, சிவன் & பார்வதி சிலைகள், குழந்தைப் பருவ சம்பந்தர், நின்ற கோலத்தில் குழந்தை பருவ சம்பந்தர் ஆகிய சிலைகள் தமிழக அரசிடம் ஒப்படைக்கப்பட்டுள்ளன.
மீட்கப்பட்ட 10 சிலைகளின் விவரம் குறித்த கையேடு ஒன்றும் இந்த நிகழ்ச்சியின் போது வெளியிடப்பட்டது.
இந்த கையேட்டைக் காண இங்கே கிளிக் செய்யவும்: https://static.pib.gov.in/WriteReadData/userfiles/file/TamilNaduAntiquitiesmay2022pdf9CBZ.pdf
------
(Visitor Counter : 146